钦定古今图书集成/历象汇编/乾象典/第058卷 > 《北斗赋》〈以成象在天维北有斗为韵〉崔损
## 钦定古今图书集成/历象汇编/乾象典/第058卷 > 《北斗赋》〈以成象在天维北有斗为韵〉崔损

“倬垂象以昭回，惟帝居之曰斗”，壮魁台以立极，建衡
杓而为首。齐七政而均序五行，临四海而横制九有。
所以附乾枢，压坤纽，携龙枕，参左枪右棓，总列宿而
环卫中宫，体群臣而辅弼元后。范围六合，纪纲四维，
其道不昧，其照无私。若乃铜浑作式，未央取则，其变
可考，其动可测。履端于始，当献岁以指南；举正于中，
“在阴方而主北。观夫峥嵘纚联，若缀若悬。揭西柄以
戒满，拱北辰而处偏。乘三台而斡运，齐七曜而回旋。
酌天地之心，岂酒浆之可挹；分寒暑之气，较钓石而
罔愆。躔次靡失，历数斯在。昼其隐也，不争曜于太阳；
昏必见焉，能藏晖于真宰。照万国兮犹鱼从网，宗百
川兮比朝于海。参差北斗，阑干太清。”环帝座之焜燿，
薄河汉之纵横。不应丰以中见，每居次而自明。总五
纬于天统，行四时而岁成。非止雄桥梁于巴蜀，壮都
邑于咸京而已。于是“万人攸仰，万物取象”，实星之长。